Kjeholmen naturreservat

Kjeholmen naturreservat omfatter størstedelen av øya Kjeholmen nord for Grimsøya mellom Ostøya og Snarøya i Bærum kommune. Her finnes en velutviklet kalkfuruskog med et feltsjikt som er typisk for øyene i indre Oslofjord. I sør og øst finnes også naturtypene strandberg og kalktørreng med stort naturmangfold. Det er i alt påvist 226 ulike plantearter på øya, herunder de norske ansvarsartene Oslosildre og rognasal. I reservatet finnes også lakrismjelt som mange sommerfugler er avhengige av i sin livssyklus, ikke minst den kritisk utrydningstruede lakrismjeltblåvinge. Videre har det vært påvist den rødlistede planten dronningstarr, men denne er senere ikke gjenfunnet. Både vegetasjon og dyreliv i reservatet er fredet mot skade og ødeleggelse, og det er ikke tilatt å gjøre tiltak som kan endre naturmiljøet. Dessuten er motorisert ferdsel forbudt i reservatet, og bålbrenning er bare tillatt på godkjente plasser. Referanser